示蔡天啟三首  其一
作者：王安石
朝代：宋

paragraphs: 蔡子勇成癖，能騎生馬駒。
銛鋒瑩鷿鵜，價重百硨磲。
脫身事幽討，禪龕只晏如。
劃然變軒昂，慎勿學哥舒。
蔡子勇成癖，劍可萬人敵。
讀書百紙過，穎銳物不隔。
開口取將相，志氣方自得。
偪仄何偪仄，未見有一獲。
蕭條兩翅蓬蒿下，未能生彼升天翼。
焉能學堂上燕，絢練新羽翮。